নজরুল ইসলাম খায়রুল, কিশোরগঞ্জ প্রতিনিধি: বর্ণাঢ্য আয়োজনের মধ্য দিয়ে কিশোরগঞ্জে বাংলাদেশ ছাত্রলীগের ৬৮তম প্রতিষ্ঠা বার্ষিকী উদযাপিত হয়েছে। ৫২ এর ভাষা আন্দোলন ও মহান মুক্তিযুদ্ধে বাঙালীর স্বাধীনতা অর্জনে গৌরবউজ্জ্বল ইতিহাসের ধারক এবং বাহক বাংলাদেশ ছাত্রলীগের এবারের প্রতিষ্ঠা বার্ষিকীতে নতুন মাত্রা যোগ হয়েছে। মহান মুক্তিযুদ্ধের চেতনায় বঙ্গবন্ধুর স্বপ্নের সোনার বাংলা গড়তে বর্তমান প্রজন্মের জেলা ছাত্রলীগের নেতৃবৃন্দ দিবসটি পালনে বিভিন্ন কর্মসূচী গ্রহন করে। সকারে গুরুদয়াল সরকারী কলেজ থেকে একটি বর্ণাঢ্য শোভাযাত্রা ও মিছিল বের হয়। মিছিলটি শহরের প্রধান প্রধান সড়ক প্রদক্ষিণ করে মুক্তিযোদ্ধা সংসদ কার্যালয়ে গিয়ে বঙ্গবন্ধুর প্রতিকৃতিতে পুষ্পমাল্য অর্পন করা হয়। পরে জন্মদিনের কেক কাটা হয়। জেলা ছাত্রলীগ নেতৃবৃন্দ শপথ বাক্য পাঠ করে সমাবেশ করে। এ সময় সংক্ষিপ্ত বক্তব্য রাখেন, জেলা যুবলীগের আহবায়ক আমিনুল ইসলাম বকুল, জেলা ছাত্রলীগের সভাপতি শফিকুল গনি ঢালী লিমন, সাধারণ সম্পাদক মোঃ আশরাফ আলী, সাংগঠনিক সম্পাদক আনোয়ার হোসেন মোল্লা সুমন, সদর উপজেলা ছাত্রলীগের সভাপতি রিফাত আহাম্মদ বচন। জেলা ছাত্রলীগ নেতা আতিকুল্লা ভুবন, বিবেকানন্দ রায়, রুমান, টুটুল, তুষার, হাবিব, স্বপন, মাসুম, শান্ত, তানিমসহ উপজেলা ও ইউনিয়ন ছাত্রলীগের নেতৃবৃন্দ উপস্থিত ছিলেন।